b"\n_START_ARTICLE_\nIsosilm\xc3\xa4kampelat\n_START_SECTION_\nTaksonomia ja anatomia\n_START_PARAGRAPH_\nIsosilm\xc3\xa4kampeloiden heimoon kuuluu l\xc3\xa4hteest\xc3\xa4 riippuen 4 tai 5 sukua ja 5 tai 6 lajia. Lajeja ovat muun muassa isosilm\xc3\xa4kampela (Citharoides macrolepis) ja v\xc3\xa4limerenkampela (Citharus linguatula). Heimon monofyleettisyys on er\xc3\xa4iss\xc3\xa4 tutkimuksissa asetettu kyseenalaiseksi._NEWLINE_Isosilm\xc3\xa4kampelat ovat pienehk\xc3\xb6j\xc3\xa4 tai keskikokoisia kaloja ja suurimmat lajit saavuttaja 36 cmn pituuden. Ruumiinmuoto on soikea ja ruumis on litte\xc3\xa4hk\xc3\xb6. Silm\xc3\xa4t ja suu ovat kookkaat ja silm\xc3\xa4t voivat sijaita joko vasemmalla tai oikealla kyljell\xc3\xa4. Citharus- ja Citharoides-sukujen lajeilla silm\xc3\xa4t ovat vasemmalla kyljell\xc3\xa4 ja Brachypleura- ja Lepidoblepharon-sukujen lajeilla silm\xc3\xa4t sijaitsevat oikealla kyljell\xc3\xa4. Pyrst\xc3\xb6ev\xc3\xa4 ei ole yhtynyt selk\xc3\xa4- ja per\xc3\xa4evien kanssa ja vatsaev\xc3\xa4t ovat per\xc3\xa4ev\xc3\xa4st\xc3\xa4 erilliset. Isosilm\xc3\xa4kampelalajien rintaev\xc3\xa4ss\xc3\xa4 on piikki ja viisi pehme\xc3\xa4mp\xc3\xa4\xc3\xa4 ruotoa. Isosilm\xc3\xa4kampeloiden suomut ovat kookkaat ja karkeat. V\xc3\xa4rilt\xc3\xa4\xc3\xa4n heimon lajit ovat silmien puoleiselta kyljelt\xc3\xa4\xc3\xa4n ruskeita ja kyljess\xc3\xa4 ja eviss\xc3\xa4 voi olla tummempia t\xc3\xa4pli\xc3\xa4. Silm\xc3\xa4t\xc3\xb6n kylki on v\xc3\xa4rilt\xc3\xa4\xc3\xa4n valkeahko.\n_START_SECTION_\nLevinneisyys ja elintavat\n_START_PARAGRAPH_\nIsosilm\xc3\xa4kampelalajeja tavataan V\xc3\xa4limerest\xc3\xa4, Intian valtamerest\xc3\xa4 ja Tyynest\xc3\xa4merest\xc3\xa4 Japanista Australiaan. Ne el'v't l\xc3\xa4hell\xc3\xa4 pohjaa ja niiden ravinto koostuu pohjan el\xc3\xa4imist\xc3\xa4. Isosilm\xc3\xa4kampelalajit ovat ruokakaloja ja niit\xc3\xa4 kalastetaan pohjatrooleilla."